**Pótpályázati felhívás**

**Nemzetközi Nyári Cseregyakorlatokra 2013!**

**Pályázható országok és feltételei:**

* **Ausztria** – **Lions Program** (2 fő): póthelyek, amelyekről csak a későbbiek folyamán fog eldőlni, hogy a Program szervezői által megadott hallgatói keretbe hány hallgatót tudnak fogadni, elsősorban 4. éves hallgatók mehetnek, középfokú államilag elismert német nyelvvizsga kötelező, a nyertes hallgatók adatairól részletes jelentkezési lapot töltünk ki, melynek a szervezőkhöz történő kiküldése után a Program osztrák vezetése dönti el, előzetes igények alapján, hogy melyik hallgató melyik osztrák kórházban (pl.: Innsbruck, St. Pölten, Graz stb.) végezheti gyakorlatát, és ők veszik fel ezek után a kapcsolatot a hallgatókkal is .

A fogadó fél ingyenes szállást, étkezést vagy az étkezésre fordítható költőpénzt biztosít a hallgatóknak. A részletek felől érdeklődni a Nemzetközi Kapcsolatok Irodájában lehet!

Az ösztöndíjat nyert hallgató vállalja, hogy kint tartózkodás időtartamára saját költségére köt utasbiztosítást!

**Pályázati feltételek:**

* Német nyelv min. középfokú ismerete, nyelvvizsga bizonyítvány másolatának benyújtása kötelező, a nyertes pályázók vállalják, hogy 2013. március 14-ig német szóbeli meghallgatáson vesznek részt, ahol el is veszíthetik a helyet, ha nem megfelelő az adott országhoz a nyelvi tudásuk
* Beadandó továbbá minden megszerzendő pontot alátámasztó igazolás
* Az utolsó 4 félév indexmásolata
* Amennyiben a hallgató önhibáján kívül kényszerül visszaadni a már elnyert ösztöndíjat, azt kérjük hivatalos lemondó-nyilatkozat formájában tegye meg. Egyéb visszamondás esetén ez beszámításra kerül (pontlevonás) a következő NKB pályázatának elbírálása során.

**Beadási határidő: 2013. március 12. (kedd) 10.00 óra**

**A jelentkezés menete:**

Egy jelentkezési lapot kell kitölteni, amelyet a Nemzetközi Kapcsolatok Irodájának honlapjáról lehet letölteni: <http://aok.pte.hu/index.php?page=egyseg&egy_id=1780&nyelv=hun> (Nemzetközi nyári cseregyakorlatok). A kitöltött jelentkezési lapot – a csatolt dokumentumokkal együtt **2013. március 12-én 10 óráig** kell eljuttatni a Nemzetközi Kapcsolatok Irodájába. A megadott időponton túl nem áll módunkban jelentkezést elfogadni. A nyertes hallgatókat e-mailben fogjuk értesíteni, kérjük ennek megfelelően megadni az email címeket.

**Kérjük, hogy aki jelentkezni szeretne a fenti pályázatra, az 2013. március 8-ig személyesen jelenjen meg a Nemzetközi Kapcsolatok Irodájában!**

**Pályázatok leadása: ÁOK NKB Irodája, Szigeti út 12. Elméleti Tömb 1. emelet, a Mozaiktól jobbra**

**Információ: Tomózer Anett (** [**nkb@aok.pte.hu**](mailto:nkb@aok.pte.hu) **) ÁOK NKB irodavezető**